Mauno Jokipii

Mauno Olavi Jokipii (21. elokuuta 1924 Helsinki – 2. tammikuuta 2007 Jyväskylä) oli suomalainen historiantutkija, Jyväskylän yliopiston historian professori ja  saman yliopiston historian laitoksen perustaja.

Elämä
Mauno Jokipiin vanhemmat olivat teologian tohtori Aapeli Erhard Jokipii ja Frida Josefina Winter. Mauno Jokipii pääsi ylioppilaaksi vuonna 1943 ja valmistui Helsingin yliopistosta filosofian kandidaatiksi 1948, maisteriksi 1950, lisensiaatiksi 1956 ja tohtoriksi 1957.Kuka kukin on 1978, s. 303. Runeberg.org.

Jokipii oli kansainvälisesti tunnettu toisen maailmansodan tutkija ja tuottelias tutkija ja kirjoittaja, jonka johdolla Jyväskylän yliopistossa kehitettiin etenkin paikallishistorian tutkimusta. Toisen maailmansodan ja 1900-luvun Suomen ohella Jokipii tutki myös 1600-luvun Suomea ja Suomen varhaisinta keskiaikaa.

Jokipiin vuonna 1968 julkaisema teos Panttipataljoona oli pitkään arvovaltaisin kuvaus suomalaisen Waffen-SS-vapaaehtoispataljoonan vaiheista. Vuonna 2019 väitettiin, että Jokipii olisi teoksessa peitellyt ja vääristellyt mahdollisiin sotarikoksiin viittaavia tietoja muun muassa muuntelemalla alkuperäislähteistä tekemiään suoria lainauksia. Kokenut historiantutkija kirjoitti lainauksessaan alkuperäisen lausekkeen "...yli sata ryssää ammuttiin" sijasta "...yli sata ryssää sai surmansa."Junkkari, Marko: ”Mitä isä teki?” Helsingin Sanomat 17.3.2019. Dosentti André Swanströmin mukaan ”Jokipii näyttää myyneen rehellisyytensä ja tutkijan etiikkansa SS-miesten ja erityisesti Kalervo Kurkialan maineen varjelemisen hyväksi”.Swanström, André: Fasismi ja uskonto suomalaisten SS-pastorien ajattelussa ja toiminnassa. Suomen kirkkohistoriallisen seuran vuosikirja 2017, s. 68. Toisaalta tuon yhden virheellisen lainauksen merkitys on katsottu todistusvoimaltaan hyvin vähäiseksi toisessa asiaa koskevassa lehtiartikkelissa. Väitettä, että Jokipii olisi tietoisesti pyrkinyt salaamaan asioita, ei tue myöskään se, että hän on luovuttanut kaiken suomalaisia SS-miehiä koskevan laajan lähdeaineistonsa Kansallisarkistoon kaikkien turkijoiden käyttöön. Myös Swanström on omassa tutkimuksessaan käyttänyt tätä aineistoa.Kallonen, Kari: Professori Jokipii ja virheellisesti kyseenalaistettu kunnia – ”Kaikki aineistot eivät silloin olleet vielä käytettävissä”. Päivän Lehti 20.1.2021.

Merkkipaaluja
Helsingin yliopiston maatalousmuseon hoitaja vuosina 1952–1959
Filosofian tohtori, Helsingin yliopisto 1957
Helsingin yliopiston Suomen historian dosentti 1957–1961
Historiallis-kielitieteellisen osaston dekaani 1960–1966
Korkeakouluneuvoston jäsen 1960-luvulla
Jyväskylän yliopiston vararehtori vuosina 1966–1971
Jyväskylän kasvatusopillisen korkeakoulun ensimmäinen Suomen historian professori vuodesta 1960 alkaen
Tukholman yliopiston vieraileva professori 1972–1973
Pääteos Jatkosodan synty julkaistiin 1987
Eläkkeelle 1991

 Teoksia 
 Suomen kreivi- ja vapaaherrakunnat I. Helsingin yliopisto, 1956. Väitöskirja.
 Suomen kreivi- ja vapaaherrakunnat II. Suomen historiallinen seura, 1960.
 Panttipataljoona: Suomalaisen SS-pataljoonan historia. Weilin + Göös, 1968.
 Satakunnan historia IV: Satakunnan talouselämä uuden ajan alusta isoonvihaan. Satakunnan maakuntaliitto, 1974. 
 Jatkosodan synty: Tutkimuksia Saksan ja Suomen sotilaallisesta yhteistyöstä 1940–41. Otava, 1987. 
 Keski-Suomen historia 3: Keski-Suomi itsenäisyyden aikana. Toimite. Keski-Suomen maakuntaliitto, 1993. 
 Suomi ja Saksa maamme itsenäisyyden aikana. Snellman-instituutti, 1994. 
 Suomalaiset Saksan historiaa tutkimassa. Snellman-instituutti, 1995. 
 Paikallishistoria. Toimite. Gummerus, 1996. 
 Vienan heimosodat ja itsenäistymisajatus. Vapaussodan perinneliitto, 1998. 

 Karjalan ristiretki ja taistelu Nevan reitistä. Snellman-instituutti, 2003. 
 Osattiin ennenkin: Professori Mauno Jokipiin Satakunta-aiheisia tutkimuksia. Satakunnan Historiallinen Seura, 2007. 

Lähteet

Kirjallisuutta



Luokka:Jyväskylän yliopiston professorit
Luokka:Suomalaiset historioitsijat
Luokka:Vuonna 1924 syntyneet
Luokka:Vuonna 2007 kuolleet
Luokka:Suomalaiset professorit